Bèker Donya FIFA 2018 itu apa sih? Jelaskan dalam bahasa jawa ya

Tuwung Donya FIFA 2018 (   ) dadi Tuwung Donya FIFA kaping 21, pasanggiri bal-balan mancanagara patang taunan sing dieloni tim nasional senior nagara-nagara anggota FIFA. Pasanggiri iki dianakaké ing Ruslan wiwit 14 Juni nganti 15 Juli 2018,  sawisé negara kasebut dipilih dadi tuan rumah ing tanggal 2 Desember 2010. Tuwung Donya gelaran iki bakal dadi sing pertama dianakaké ing Eropa kawit gelaran 2006 ing Jerman. Kabeh stadion kajaba Stadion Tengah ing Eropah Ruslan, sisih kulon Paredèn Ural, kanggo nyuda wektu lelungan amarga jembaré nagara.

Tuwung iki minangka Tuwung Donya pisanan sing dianakaké ing Eropah Wétan,  lan kaping sewelas ing Eropah. Kanggo pertama kaliné pasanggiri iki manggon ing rong bawana - Eropah lan Asia.  Kabeh stadion kajaba siji ana ing Eropa Ruslan. Kanthi wragad $14.2 milyar luwih, Tuwung Donya iki minangka tuwung donya larang dhewé sing tau ana.  Tuwung donya iki uga dadi Tuwung Donya kapisan sing migunakaké video assistant referees (VAR).

Babak final nglibataké 32 tim nasional, dumadi saka 31 tim sing lolos liwat babak kualifikasi lan tim tuan rumah sing otomatis lolos. Saka 32 tim sing melu, 20 wis tau melu wiwit edisi pungkasan ing 2014 kalebu kampiyun bertahan Jerman, nalika Islandia lan Panama dadi kapisané melu ing Tuwung Dunia FIFA. Ana 64 pertandhingan dianakaké ing 12 stadion kasebar ing 11 kutha. Babak final dianakaké tanggal 15 Juli ing Stadion Luzhniki, Moskou.

Kampiyun bertahan Jerman kalah ing babak grup, pisanan wiwit taun 1938 tim Jerman ora maju saka babak pertama pasanggiri Tuwung Dunia sing dieloni nagara kuwi.  Spanyol, Portugal, lan Argentina, nagara-nagara kuwi dianggep musuh rosa sadurunge pasanggiri,  nanging kalah ing babak 16 gedhé, nalika tim tuan rumah, sanajan miwiti minangka tim rangking paling endhèk nyatane isa teka babak perempat final. Pasanggiri iki minangka pisanan ora ana tim saka Argentina, Brasil, Jerman, utawa Italia sing mlebu ing papat pungkasan,  lan uga kaping lima (sawise taun 1934, 1966, 1982, lan 2006 ) sing dadi papat tim paling dhuwur. saka Eropah.

Prancis kasil dadi kampiyun sawisé ngalahaké Kroasia ing pertandhingan final sing dianakaké tanggal 15 Juli ing Stadion Luzhniki, Moskow kanthi skor 4-2. Dene Belgia menangaké peringkat katelu sawisé ngalahaké Inggris ing pertandhingan sing ngrebutaké peringkat katelu kanthi skor 2-0. Tuwung Donya iki minangka gelar Piala Dunia kaping pindho ing Prancis, lan asil kasebut minangka pisanan negara saka bawana sing padha menang patang edisi berturut-turut (sawisé Italia ing 2006, Spanyol ing 2010 lan Jerman ing 2014 ).